Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 19/1.3, 137/15., 123/17., 98/19. i 144/20.) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 26. sjednici održanoj dana 11. svibnja 2023. godine donosi

ODLUKU

o davanju prethodne suglasnosti na Sporazum o osnivanju

Područne vatrogasne zajednice Čepin

Članak 1.

Općinsko vijeće Općine Vladislavci daje prethodnu suglasnost na Sporazum o osnivanju Područne vatrogasne zajednice Čepin.

Prijedlog predmetnog akta prilog je ovoj Odluci te čini njezin sastavni dio.

Članak 2.

Ovlašćuje se općinski načelnik Općine Vladislavci za potpisivanje Sporazuma iz članka 1. ove Odluke te poduzimanje svih pravnih radnji potrebnih za provedbu ove Odluke.

Članak 3.

Ova Odluka stupa na snagu prvog dana od dana objave u „Službenom glasniku Općine Vladislavci“.

KLASA: 250-01/23-01/05

URBROJ: 2158-41-01-23-02

Vladislavci, 11. svibnja 2023. godine

PREDSJEDNIK

OPĆINSKOG VIJEĆA

Krunoslav Morović, v. r.